এদিকে হাতির দলকে তাড়া করতে গিয়ে লোকজন নানা ছোটাছুটি করছিল। এ সময় হাতি তাড়ানোর জন্য বাড়ির বাহিরে যাওয়া ছেলেকে খুঁজতে গিয়ে মরিয়ম বেগম (৬১) নামে এক বৃদ্ধ মহিলা হাতির পায়ে পিষ্ট হয়ে ঘটনাস্থলেই মৃত্যুবরণ করেন। এ সময় হাতির হামলায় গুরুতর আহত হয় শফিকুল ইসলাম (৩৫) নামে আরো এক ব্যক্তি। গুরুতর আহত শফিকুল ইসলামকে চট্টগ্রাম মেডিকেল কলেজ হাসপাতালে নিয়ে যাওয়া হয়েছে বলে জানা যায় । নিহত মরিয়ম বেগম ওই এলাকার ছিদ্দিক আহমদের স্ত্রী ও শফিকুল ইসলাম একই এলাকার মৃত আবদুল কুদ্দুসের পুত্র বলে জানা যায়।